Diari Oficial de la Generalitat Valenciana


Sumari del DOGV 5310, del 25-07-2006 (2006/8855)

Informació pública del pla de reforma interior modificatiu de l'illa situada entre l'avinguda del Mar, Ronda Est, carrer del Bisbe Salinas i carrer del Músic Perfecto Artola.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5310

Data del DOGV
:   25-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8855


Organisme emissor
:   Ajuntament de Castelló de la Plana

Tipus de document
:   Anunci

Informació pública del pla de reforma interior modificatiu de l'illa situada entre l'avinguda del Mar, Ronda Est, carrer del Bisbe Salinas i carrer del Músic Perfecto Artola. [2006/M8855]  
La Junta de Govern Local, en sessió celebrada el 7 de juliol de 2006, va adoptar l'acord següent:  
«Vist l'expedient que es tramita sobre el pla de reforma interior modificatiu de l'illa situada entre l'avinguda del Mar, Ronda Est i carrers del Bisbe Salinas i Músic Perfecto Artola i els següents,  
Antecedents:  
1) El Pla General de 2000 va delimitar un àmbit d'actuacions aïllades en l'illa abans citada amb una superfície de 19.119 m² i una edificabilitat d'ús terciari de 8.000 m²t.  
2) Durant estos últims anys s'han efectuat actuacions en la zona, com ara la Ciutat de la Justícia, previsió de l'Espai Comercial, etc., que aconsellen modificar el disseny previst en el Pla General, a fi de dignificar una de les entrades més importants a la ciutat des del litoral i,  
Tenint en compte que:  
I. GUMSA, en data 22 de juny de 2006, ha presentat un projecte del pla de reforma interior, l'objecte del qual és reorientar l'ordenació detallada de l'illa mencionada amb espais lliures oberts a l'avinguda del Mar, equipament públic, junt amb edificacions de caràcter privat, recolzades al carrer del Bisbe Salinas, tot això amb el fi principal d'embellir una de les entrades més importants a la ciutat.  
II. Es definix un àmbit delimitat pels vials ja urbanitzats formant una unitat d'execució que coincidix amb els límits de l'illa. L'edificabilitat i l'ús són els previstos pel Pla General, les modificacions afecten l'ordenació detallada. La superfície dotacional prevista és de 15.472 m² que supera la del Pla General vigent establida en 15.125 m² i s'establix un disseny obligatori.  
III. De l'article 38-c) i 72-1 de la Llei Urbanística Valenciana, es desprén que els plans de reforma interior, es desenvolupen en sòl urbà i establixen o completen l'ordenació detallada, l'aprovació dels quals correspon a l'Ajuntament. Poden formular-se plans de reforma interior a fi de modificar l'ordenació establida en els plans generals per al sòl urbà buscant solucions que milloren la qualitat ambiental, la capacitat de servici de les dotacions públiques o actualitzen l'estructura territorial, tal com ocorre en este cas, per la qual cosa el pla de reforma interior pot tramitar-se.  
IV. L'article 88-1 de la Llei Urbanística establix que l'administració pot promoure i aprovar plans de desenvolupament amb independència i anterioritat respecte als programes i l'article 90-2 establix el termini d'un mes per a la seua informació pública, per la seua banda, de l'article 101-2 de la mateixa norma, es deriva la suspensió de llicències a l'exposar-se al públic els plans.  
L'article 127-1 c) de la Llei Reguladora de les Bases del Règim Local establix que la Junta de Govern Local és competent per a aprovar els projectes d'instruments d'ordenació urbanística i el seu apartat 1 d) determina que corresponen a la Junta de Govern Local les aprovacions dels instruments de planejament de desenvolupament del Pla General que no estiguen expressament atribuïdes al Ple; per la qual cosa la Junta de Govern Local ha d'aprovar el projecte de pla de reforma interior i exposar-lo al públic.   
Per tot això, vistos els informes de l'arquitecte en cap de l'Agència de Desenvolupament Urbanístic i de l'Assessora Jurídica de Planejament i Gestió, s'acorda:  
1) Aprovar el projecte de pla de reforma interior modificatiu de l'illa situada entre l'avinguda del Mar, Ronda Est, carrer del Bisbe Salinas i carrer del Músic Perfecto Artola, amb el visat col·legial de data 28 de juny de 2006/1493-2.  
2) Exposar al públic el referit pla pel termini d'un mes en premsa i Diari Oficial de la Generalitat, a efectes d'al·legacions i suspendre l'atorgament de llicències d'activitat, parcel·lació, edificació i demolició en l'àmbit afectat.»  
Cosa que es fa pública perquè en prengueu coneixement, i s'avisa que l'expedient podrà ser consultat en les dependències municipals de l'Agència de Desenvolupament Urbanístic situada a l'avinguda de Germans Bou, número 16, pis 3r, de dilluns a divendres, de 09.00 a 13.00 hores, i es podran formular les al·legacions que estimeu convenients.   
Castelló de la Plana, 10 de juliol de 2006.. L'alcalde: Alberto Fabra Part.